**Ministerul Mediului, Apelor şi Pădurilor**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Neamţ** |

**ACORD DE MEDIU**

**Proiect**

 Ca urmare a cererii adresate de **SC DANLIN XXL SRL** cu sediul în comuna Secuieni, sat Secuieni, str. Principală, bl. 3, ap. 3, judeţul Neamţ, înregistrată la A.P.M. Neamţ cu nr. 6070 din 22.09.2015

 în baza Ordonanţei de urgenţă a Guvernului nr.195 /2005 privind protecţia mediului aprobată cu modificări şi completări prin Legea nr.265 /2006, a Hotărârii Guvernului nr.445 /2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr.57 /2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, după caz, se emite:

**ACORD DE MEDIU**

pentru proiectul **“Proiectarea şi deschiderea exploatării de resurse de gresie din cariera Bolovăniş, comuna Tarcău, judeţul Neamţ” din comuna Tarcău, extravilan, UP V “Bolovăniş”**

**în scopul:** exploatării gresiei

**care prevede:**

**I. Descrierea proiectului:**

**I. Amplasament:** Coordonatele în sistem STEREO 70 ale perimetrului

|  |  |  |
| --- | --- | --- |
| Punct | X | Y |
| 1 | 582571 | 585767 |
| 2 | 582597 | 585937 |
| 3 | 582537 | 585980 |
| 4 | 582485 | 586008 |
| 5 | 582387 | 586078 |
| 6 | 582345 | 587102 |
| 7 | 582320 | 587102 |
| 8 | 582296 | 586122 |
| 9 | 582302 | 586097 |
| 10 | 585343 | 586092 |

**AGENŢIA PENTRU PROTECŢIA MEDIULUI NEAMŢ**

Piaţa 22 Decembrie nr.5, Piatra Neamţ, cod 610007

E-mail: office@apmnt.anpm.ro; Tel 0233/215049 Fax. 0233/219695

**- 2 –**

|  |  |  |
| --- | --- | --- |
| 11 | 582381 | 586070 |
| 12 | 582476 | 586001 |
| 13 | 582443 | 585982 |
| 14 | 582289 | 586039 |
| 15 | 582272 | 586032 |
| 16 | 582267 | 586025 |
| 17 | 582318 | 586002 |
| 18 | 582427 | 585952 |
| 19 | 582482 | 585878 |
| 20 | 582514 | 585778 |

 Perimetrul de exploatare Bolovăniş este amplasat pe versantul terasei superioare a pârâului Bolovăniş, mal stâng, afluent de stânga al râului Tarcău.

 Accesul în perimetrul de exploatare se va face din DN 15 Piatra Neamţ – Bicaz pe drumul comunal DC 135 Tarcău – Ardeluţa şi pe un drum de exploatare forestieră, până la obiectiv, cu o lungime de 6 km.

 Suprafaţa perimetrului de exploatare Bolovăniş este de 3 ha (situată în UP V Bolovăniş, u.a. 114A, Ocolul Silvic Tarcău).

**II**. **Descrierea proiectului:**

a. Lucrări de deschidere şi pregătire:

* defrişare vegetaţie forestieră de pe întreaga suprafaţă a carierei;
* decopertarea solului vegetal de deasupra gresiei cu un avans de 5 – 10 m faţă de volumul ce se va deroca şi depozitarea acestuia în spaţiul special amenajat în incinta perimetrului, în vederea utilizării pentru redarea terenului afectat în circuitul silvic, la finalizarea exploatării;
* amenajarea drumului de acces în carieră prin nivelare şi aşternerea de material provenit din decopertare;
* amenajarea drumurilor de acces la fronturile de lucru, lucrări ce se vor executa prin nivelare, fără utilizarea balastului sau a pietrei sparte, drumul de acces fiind executat pe resursa de gresie ce se va extrage ulterior;
* apele pluviale ce spală cariera sunt colectate în mod natural în depresiunea existentă la baza taluzului exploatării, în zona exploatată anterior, unde se infiltrează în sol prin fisurile existente; configuraţia naturală a terenului nu permite ca apele pluviale de pe suprafaţa carierei să se scurgă direct în pârâul Bolovăniş; depunerile de material din zona depresionară vor fi transportate în depozitul de steril;
* în apropierea drumului de acces în perimetru se va amenaja o platformă, cu suprafaţa de 1000 mp, pentru organizarea de şantier, depozitul de steril şi depozitul de sol vegetal.

**AGENŢIA PENTRU PROTECŢIA MEDIULUI NEAMŢ**

Piaţa 22 Decembrie nr.5, Piatra Neamţ, cod 610007

E-mail: office@apmnt.anpm.ro; Tel 0233/215049 Fax. 0233/219695

**- 3 –**

b. Lucrări de extracţie:

Activitatea de exploatare se va desfăşura în carieră, cu trepte de exploatare descendente cu următorii parametri:

* înălţimea treptei de carieră 10 m (treapta finală de 20 m);
* unghiul de înclinare a treptei de exploatare 75˚ - 90˚;
* unghiul de taluz general al carierei 55˚;
* lăţimea bermei treptelor de lucru 8 – 10 m;
* lăţimea bermei de siguranţă 4 m;
* lăţimea bermei de transport 10 – 12 m.

Extracţia substanţei minerale utile se va efectua manual şi mecanic prin piconare şi derocare cu excavatorul cu picon, cupă şi braţ mobil sau cu explozibil. Supragabariţii rezultaţi în urma derocărilor se vor selecta pe vatra carierei urmând a se obţine, prin perforare, dimensiunea dorită.

c. Lucrări de încărcare, preparare şi transport:

Tehnologia de prelucrare – preparare constă în concasarea în mai multe trepte şi clasarea granulometrică într-o instalaţie mobilă de concasare care va fi amplasată în incinta carierei. Materialului rezultat se va încărca în mijloace auto fiind transportat la punctele de lucru.

d. Activităţi de dezafectare

* retragere utilaje;
* colectarea şi transportul deşeurilor;
* copturire taluzuri, nivelarea vetrei şi a treptelor carierei; taluzurile marginale ale carierei vor avea un unghi de 60˚;
* redare în circuit natural a fiecărei berme prin lucrări de depunere pământ vegetal, înierbare şi plantare pomi.

**II. Motivele şi considerentele care au stat la baza emiterii acordului:**

Prin realizarea proiectului, conform concluziilor Studiului de evaluare a impactului asupra mediului, se estimează următoarele efecte:

- impact negativ nesemnificativ asupra factorului de mediu apă: lucrările se vor efectua la peste 10 m dasupra nivelului pânzei freatice;

- impact negativ nesemnificativ asupra factorului de mediu aer: emisiile generate de lucrările în carieră şi de transportul materialului excavat nu afectează populaţia (zona locuită este la aproximativ 6 km de carieră, transportul materialului efectuându-se cu mijloace auto verificate tehnic); din aceleaşi considerente zgomotul şi vibraţiile datorate lucrărilor de extracţie gresie, concasare material şi transport vor avea un impact negativ nesemnificativ;

- impact negativ semnificativ asupra solului şi subsolului doar pe suprafaţa carierei prin schimbarea utilizării terenului; în condiţiile respectării tehnologiei de lucru nu vor fi afectate zonele învecinate;

**AGENŢIA PENTRU PROTECŢIA MEDIULUI NEAMŢ**

Piaţa 22 Decembrie nr.5, Piatra Neamţ, cod 610007

E-mail: office@apmnt.anpm.ro; Tel 0233/215049 Fax. 0233/219695

**- 4 –**

- impact negativ semnificativ asupra biodiversităţii zonei doar pe suprafaţa carierei prin diminuarea zonei împădurite şi îndepărtarea solului vegetal; în apropierea perimetrului carierei nu sunt arii naturale protejate (cea mai apropiată fiind Rezervaţia forestieră Goşman – circa 6,2 km); pe amplasamentul carierei nu sunt specii de floră şi faună de importanţă comunitară sau cu regim special de protecţie; exemplarele de mamifere şi păsări din zonă (în număr nesemnificativ) vor putea să se dezvolte în zonele limitrofe carierei în condiţii asemănătoare; impactul asupra zonelor limitrofe carierei este nesemnificativ.

**III. Măsuri pentru prevenirea, reducerea şi compensarea efectelor negative semnificative asupra mediului:**

- toate lucrările se vor realiza în conformitate cu documentaţia tehnică avizată şi cu respectarea condiţiilor impuse prin actele de reglementare emise de instituţiile nominalizate în Certificatul de urbanism nr. 159 /02.09.2015;

**- pentru scoaterea terenului din fondul forestier naţional se va obţine avizul Gărzii Forestiere Neamţ ;**

- gestionarea corespunzătoare a deşeurilor pe amplasament, colectare selectivă, transportul şi eliminarea prin operatori economici specializaţi şi autorizaţi, astfel încât să nu fie antrenate de apele pluviale în pârâul Bolovăniş;

- pământul vegetal şi sterilul rezultat din excavaţii va fi depozitat cu luarea măsurilor de evitare a antrenării de apele pluviale;

- este interzisă evacuarea apelor pluviale de pe suprafaţa carierei, în pârâul Bolovăniş, fără o prealabilă decantare;

- decopertarea acumulării de gresie se va face pe suprafeţe mici, astfel încât apele pluviale să nu afecteze masa rocii prin dislocarea acesteia şi transportul în pârâul Bolovăniş;

- în albia minoră şi în zona de protecţie a cursului de apă nu se admit nici un fel de depozite;

- alimentarea cu carburant şi schimbul de ulei se va realiza în condiţii de evitare a poluării solului şi a pânzei freatice;

- este interzisă parcarea utilajelor şi mijloacelor de transport în albia minoră şi în zona de protecţie a pârâului Bolovăniş;

- se vor folosi doar utilaje şi mijloace auto cu reviziile tehnice periodice efectuate la zi;

- nu se vor efectua explozii de derocare în condiţii atmosferice nefavorabile dispersiei pe verticală a poluanţilor;

- dislocarea blocurilor de piatră prin puşcare este interzisă în perioadele:

* de fătări şi îngrijire a puilor la speciile de cervide (intervalul 15.05. – 15.06. al fiecărui an);
* în perioadele de împerechere la cerb comun (intervalul 05.09. – 05.10. al fiecărui an);

**AGENŢIA PENTRU PROTECŢIA MEDIULUI NEAMŢ**

Piaţa 22 Decembrie nr.5, Piatra Neamţ, cod 610007

E-mail: office@apmnt.anpm.ro; Tel 0233/215049 Fax. 0233/219695

**- 5 –**

* în perioada de monitorizare a efectivelor de urs (intervalul 20.03.- 20.04 al fiecărui an);
* după ora 1800 vara şi ora 1600 iarna (atât în carieră cât şi pentru derocare supragabariţi);

- activitatea va fi sistată în perioadele de vânătoare şi recoltare planificată a vânatului, în baza unei notificări scrise emisă de Ocolul Silvic cu cel puţin 10 zile înainte de desfăşurarea acţiunii;

- se interzice arderea vegetaţiei.

**IV. Condiţii care trebuie respectate:**

1. Sunt interzise:

a) uciderea sau capturarea intenţionată a vieţuitoarelor din zonă, indiferent de metoda utilizată;

b) deteriorarea, distrugerea şi / sau culegerea intenţionată a cuiburilor şi / sau ouălor din natură;

c) culegerea ouălor din natură şi păstrarea acestora, chiar dacă sunt goale;

d) perturbarea intenţionată, în special în cursul perioadei de reproducere de creştere, de hibernare şi de migraţie;

e) deţinerea exemplarelor din speciile pentru care sunt interzise vânarea şi capturarea;

f) vânzarea, deţinerea şi /sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat;

g) distrugerea tufişurilor şi arbuştilor din vecinătatea carierei.

2. Avertizarea populaţiei din zonă şi a reprezentanţilor Ocolului Silvic înainte de efectuarea puşcărilor în carieră.

3. Întreţinerea permanentă a drumului de acces şi stropirea acestuia pe timp secetos.

4. Deplasarea mijloacelor auto cu viteza maximă de 30 km /h pe drumuri de pământ sau balastate; umezirea periodică a drumurilor balastate şi întreruperea lucrului când acest lucru nu este posibil.

5. Activităţile generatoare de disconfort populaţiei prin producere de zgomot, praf, vibraţii vor fi sistate în intervalele orare 1400 – 1600 şi 2200 - 600.

6. Monitorizarea activităţilor de puşcare şi de transport de către o persoană desemnată în acest scop (inclusiv pentru asigurarea legăturii cu Ocolul Silvic).

**V. Informaţii cu privire la procesul de participare a publicului în procedura derulată:**

Dezbaterea publică a proiectului s-a realizat în următoarele etape:

- anunţ public privind solicitarea acordului de mediu în ziarul “Realitatea” din 09.10.2015 şi pe pagina de internet a A.P.M.Neamţ – nu s-au înregistrat contestaţii;

- anunţ public privind decizia etapei de încadrare în ziarul “Realitatea” din

**AGENŢIA PENTRU PROTECŢIA MEDIULUI NEAMŢ**

Piaţa 22 Decembrie nr.5, Piatra Neamţ, cod 610007

E-mail: office@apmnt.anpm.ro; Tel 0233/215049 Fax. 0233/219695

**- 6 –**

24.10.2015 şi pe pagina de internet a A.P.M.Neamţ în data de 23.10.2015 – nu s-au înregistrat contestaţii;

-îndrumar privind etapa de definire a domeniului pe pagina de internet a A.P.M.Neamţ în data de 09.11.2015 – nu s-au înregistrat contestaţii

- anunţ public privind depunerea Raportului privind impactul asupra mediului şi comunicarea datei, orei şi locului de organizare a şedinţei de dezbatere publică în ziarul “Realitatea” din 14.01.2016, pe pagina de internet a A.P.M.Neamţ în data de 14.01.2016 şi la sediul Primăriei comunei Tarcău (nr. de înregistrare 292 /03.02.2016);

- dezbatere publică Raport privind impactul asupra mediului (Proces verbal nr. 6 /03.02.2016) la sediul Primăriei comunei Tarcău;

- anunţ public privind decizia de emitere a Acordului de mediu în ziarul “Realitatea” din 12.02.2016 şi pe pagina de internet a A.P.M. Neamţ – nu s-au înregistrat contestaţii.

**Documentaţia ce a stat la baza emiterii acordului de mediu conţine:**

- Memoriu tehnic întocmit de SC DANLIN XXL SRL Secuieni;

- Raport la studiul de impact asupra mediului întocmit de Axinte Olga, Bacău, str. Mihai Viteazul, bl. 5, ap. 4 (Certificat de înregistrare emis de M.M.P. în data de 14.04.2011);

- Proces verbal de verificare a amplasamentului nr. 6070 /23.09.2015;

- Lista de control în etapa de încadrare din 12.10.2015;

- Lista de control pentru definirea domeniului evaluării din 04.11.2015;

- Lista de control pentru etapa de analiză a studiului de impact din 24.11.2015;

- Certificat de urbanism nr. 159 /02.09.2015;

- Extras de plan cadastral de Carte Funciară pentru imobil număr cadastral 50832 /UAT Tarcău (anexă la Certificatul de urbanism nr. 159 /02.09.2015);

- Adeverinţa Comunei Tarcău nr. 1463 /17.02.2016;

- Avizul Direcţiei Silvice Neamţ – Ocolul Silvic Tarcău nr. 996 /19.02.2016;

- Adresa Gărzii Forestiere Suceava – Garda Forestieră Judeţeană Neamţ nr. 1133 /18.02.2016;

- Aviz de gospodărire a apelor nr. 213 /02.11.2015;

- Notificarea D.S.P.Neamţ nr. 24 /03.02.2016;

- Aviz ISU nr. 2940075 /29.01.2016;

- Avizul A.V.P.S. Roman nr. 34 /18.12.2015;

- Dovada afişării la sediul Primăriei comunei Tarcău a anunţului public privind dezbaterea publică a Raportului privind impactul asupra mediului nr. 292 /03.02.2016;

- Decizia etapei de evaluare iniţială nr. 6070 /24.09.2015;

- Decizia etapei de încadrare nr. 6070 /02.11.2015;

- Adresa A.P.M. Neamţ nr. 6431 /09.11.2015 (referitoare la conţinutul Studiului de impact);

**AGENŢIA PENTRU PROTECŢIA MEDIULUI NEAMŢ**

Piaţa 22 Decembrie nr.5, Piatra Neamţ, cod 610007

E-mail: office@apmnt.anpm.ro; Tel 0233/215049 Fax. 0233/219695

**- 7 –**

- Adresa A.P.M. Neamţ nr. 7382 /11.02.2016 (referitoare la decizia emiterii acordului de mediu);

- Proces verbal dezbatere publică Raport privind impactul asupra mediului nr. 6 /03.02.2016;

- Decizia A.P.M. Neamţ privind emiterea acordului de mediu nr. 1016 /11.02.2016;

- Ziarele “Realitatea” din 09.10.2015, 24.10.2015, 14.01.2016 şi 12.02.2016; - Chitanţele nr. 173385 /22.09.2015, 173520 /08.10.2015, 173710 /03.11.2015, 173869 /24.11.2015 şi 174486 /23.02.2016.

În cazul în care proiectul suferă modificări, titularul este obligat să notifice în scris

A.P.M. Neamţ asupra acestor modificări.

Prezentul acord de mediu este valabil pe toată perioada punerii în aplicare a proiectului.

Nerespectarea prevederilor prezentului acord atrage suspendarea şi /sau anularea acestuia, după caz.

Prezentul acord poate fi contestat în conformitate cu prevederile Hotărârii Guvernului nr. 445 /2009 şi ale Legii contenciosului administrativ nr. 554 /2004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural

sau substanţial, actele, deciziile sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, prevăzute de HG 445 /2009, cu respectarea prevederilor Legii contenciosului administrativ nr. 554 /2004, cu modificările ulterioare.

Actele sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.554 /2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite autorităţii publice emitente, în termen de

**AGENŢIA PENTRU PROTECŢIA MEDIULUI NEAMŢ**

Piaţa 22 Decembrie nr.5, Piatra Neamţ, cod 610007

E-mail: office@apmnt.anpm.ro; Tel 0233/215049 Fax. 0233/219695

**- 8 –**

30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Autoritatea publică emitentă are obligaţia de a răspunde la plângerea prealabilă în

termen de 30 de zile de la data înregistrării acesteia la acea autoritate.

Procedura administrativă prealabilă este gratuită.

**Director Executiv,**

**Eduard CORDUNEANU**

**Şef Serviciu A.A.A.,**

**Ileana BULEU**

**Întocmit,**

**Liviu JIGĂU**

**AGENŢIA PENTRU PROTECŢIA MEDIULUI NEAMŢ**

Piaţa 22 Decembrie nr.5, Piatra Neamţ, cod 610007

E-mail: office@apmnt.anpm.ro; Tel 0233/215049 Fax. 0233/219695